section_heading: Raniji život
paragraph_text: Odrastao je s roditeljima, sestrama i bratom na Rinaksu, mjesecu u Talaksovoj orbiti. On i sestre su svaki dan istraživali šumu iza kuće. Najdraža sestra mu je uvijek bila Alixia. Njih dvoje su zajedno istraživali špilje Trouth, šetali pustinjskim dinama Talmoutha i lovili arktičke paukove. Blizu njegove kuće nalazile su se Rinaksijske močvare, gdje bi temperature po ljeti dosezale i do 50 stupnjeva, s 90% vlažnosti. S 18 godina dolazi na Talaks kako bi radio u orbitalnom dizalu.<br><br>Tokom rata s Hakonijancima vlada je pozvala Neelixa u rat, no on odbija poziv uz objašnjenje da je rat nepravedan, zbog čega se i morao skrivati od vlasti dvije godine. Dok je on bio na Talaksu, Hakonijanci su na Rinaxu 2355. godine prouzročili metreonsku kaskadu, pri čemu je poginula Neelixova obitelj i oko 300,000 drugih Talaksijanaca. Nedugo nakon napada, Neelix posjeti Rinaks i pokuša spasiti djevojčicu Palaxiju. Nažalost, njene ozljede bile su fatalne po njen život te je ubrzo umrla.<br><br>Nakon smrti obitelji i Talaksa pod tuđinskom vlašću, Neelix je napustio svoj dom. Neko vrijeme radio je u rudarskoj koloniji. Dvije godine proveo je kao pomoćnik strojara na teretnjaku, gdje je naučio dosta o warp teoriji. Također je proveo šest godina na talaksijskom teretnjaku otpada.<br><br>U međuvremenu, Neelix je kupio svoj brod Baxial, te počeo raditi kao trgovac, razmjenjujući raznu robu. Isprva je mislio da je brod ružan no kasnije nije mogao zamisliti život bez njega. Posao trgovca mu je omogućio upoznavanje mnogih sektora u Delta Kvadrantu, kao i da se upozna s raznim vrstama toga sektora. Do godine 2371. trgovao je u blizini Skrbnikove svemirske postaje, te je tamo upoznao mladu Okampu imenom Kes. 2371. USS Voyager stupio je s njim u kontakt. U konačnici su se Neelix i Kes pridružili posadi Voyagera.